Եվրոպական միության հետ տնտեսական և առևտրային հարաբերությունների խորացումը կարող է դառնալ Հայաստանի տնտեսական զարգացման առանցքային խթանը: ԵՄ-ն և Հայաստանը Առևտրի համաշխարհային կազմակերպության անդամներ են: Հայաստանը, միաժամանակ, օգտվում է ԵՄ Արտոնությունների ընդհանուր համակարգի GSP+ դրույթներից: Եվրոպական հարևանության քաղաքականության և Արևելյան գործընկերության նպատակներին համահունչ՝ Եվրոպական միությունը պատրաստ է Հայաստանին տրամադրել դեպի Եվրոպական շուկա մուտքի ավելի նպաստավոր պայմաններ և, նաև շարունակում է խրախուսել եվրոպական ներդրումները Հայաստանում: